CELEX: 32021R1349
Language: bg
Date: 2021-05-06 00:00:00
Title: Делегиран регламент (ЕС) 2021/1349 на Комисията от 6 май 2021 година за допълване на Регламент (ЕС) 2016/1011 на Европейския парламент и на Съвета по отношение на регулаторните технически стандарти за определяне на критерии за извършваната от компетентните органи оценка на съответствието във връзка със задължителното администриране на критичен бенчмарк (текст от значение за ЕИП)

13.8.2021   
               
               
                  BG
               
               
                  Официален вестник на Европейския съюз
               
               
                  L 291/4
               
            
         ДЕЛЕГИРАН РЕГЛАМЕНТ (ЕС) 2021/1349 НА КОМИСИЯТА
         от 6 май 2021 година
         за допълване на Регламент (ЕС) 2016/1011 на Европейския парламент и на Съвета по отношение на регулаторните технически стандарти за определяне на критерии за извършваната от компетентните органи оценка на съответствието във връзка със задължителното администриране на критичен бенчмарк
         (текст от значение за ЕИП)
         ЕВРОПЕЙСКАТА КОМИСИЯ
         като взеха предвид Договора за функционирането на Европейския съюз,
         като взе предвид Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1), и по-специално член 21, параграф 5 от него,
         като има предвид, че:
         
                     (1)
                  
                  
                     Оценката на компетентните органи, посочена в член 21, параграф 2, буква б) от Регламент (ЕС) 2016/1011, се отнася до начина, по който критичният бенчмарк трябва да бъде прехвърлен към нов администратор, или до начина, по който трябва да се прекрати изготвянето му. Поради това е целесъобразно да се определят два набора от критерии, които да бъдат взети предвид от компетентните органи в зависимост от това кой сценарий оценяват.
                  
               
                     (2)
                  
                  
                     Когато критичен бенчмарк трябва да бъде прехвърлен към нов администратор, новият администратор следва да може да гарантира непрекъснатостта на изготвянето на критичния бенчмарк по такъв начин, че поднадзорните субекти да могат да продължат да го използват без прекъсване и в съответствие с Регламент (ЕС) 2016/1011. Поради това е необходимо да се определят критериите, които компетентният орган следва да вземе предвид, когато преценява дали новият администратор може да гарантира такава приемственост.
                  
               
                     (3)
                  
                  
                     По време на целия преход на критичния бенчмарк към новия администратор трябва да се гарантира, че продължава да се извършва надзор върху този бенчмарк. По-висок риск от прекъсване на надзора върху такъв бенчмарк съществува, когато новият администратор се намира в държава членка, различна от тази на компетентния орган, който прави оценка на начина, по който критичният бенчмарк трябва да бъде прехвърлен към новия администратор. Съответните компетентни органи следва да си сътрудничат, за да гарантират, че извършващият оценката компетентен орган получава цялата необходима информация, за да определи дали по време на прехода ще продължи да се извършва надзор върху бенчмарка, включително като анализира местоположението на новия администратор и статута на неговия лиценз.
                  
               
                     (4)
                  
                  
                     Когато оценява начина, по който критичен бенчмарк трябва да бъде прехвърлен към нов администратор, компетентният орган следва да анализира оперативните аспекти на прехвърлянето от настоящия към новия администратор на изготвянето на критичния бенчмарк. Съответният компетентен орган следва по-специално да вземе предвид гаранциите за непрекъснато публикуване на бенчмарка, наличието на входящи данни, методиката за изчисляване на бенчмарка и всички необходими споразумения с доставчиците на входящи данни, ползвателите и други заинтересовани страни.
                  
               
                     (5)
                  
                  
                     При оценката на начин, по който трябва да бъде прекратено изготвянето на критичен бенчмарк, компетентният орган следва да се увери, че изготвянето на бенчмарк може да бъде прекратено по надлежния ред, в съответствие, наред с другото, с процедурата за прекратяване на изготвянето на бенчмарка, установена от администратора в съответствие с член 28, параграф 1 от Регламент (ЕС) 2016/1011. Поради това е необходимо да се определят критерии, които компетентният орган следва да вземе предвид, когато преценява дали всички изисквания са спазени.
                  
               
                     (6)
                  
                  
                     Компетентният орган, оценяващ начина, по които трябва да бъде прекратено изготвянето на критичен бенчмарк, следва също така да вземе предвид посочените в член 28, параграф 2 от Регламент (ЕС) 2016/1011 писмени планове, които се прилагат в случай на прекратяване на изготвянето на бенчмарка. Възможно е тези писмени планове на различни ползватели на критичен бенчмарк да не са винаги взаимно съгласувани и може да не са съвместими, ако се прилагат едновременно. Поради това е важно компетентните органи да преценят до каква степен тези писмени планове са съвместими между различните ползватели на бенчмарка, включително по отношение на описаните в тях събития, водещи до прекратяването на изготвянето на бенчмарка, и как тези писмени планове могат да бъдат използвани, за да се гарантира прекратяването по надлежен начин на изготвянето на критичния бенчмарк.
                  
               
                     (7)
                  
                  
                     Настоящият регламент е изготвен въз основа на проектите на регулаторни технически стандарти, предадени на Комисията от Европейския орган за ценни книжа и пазари (ЕОЦКП).
                  
               
                     (8)
                  
                  
                     ЕОЦКП проведе открити обществени консултации по проектите на регулаторни технически стандарти, въз основа на които е изготвен настоящият регламент, анализира потенциалните разходи и ползи и поиска становището на Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2).
                  
               
                     (9)
                  
                  
                     Настоящият регламент следва да се прилага от 1 януари 2022 г., за да се постигне съгласуваност с датата на прилагане на член 5 от Регламент (ЕС) 2019/2175 на Европейския парламент и на Съвета (3), по силата на който в Регламент (ЕС) 2016/1011 беше въведен член 21, параграф 5 от посочения регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Критерии за оценка на прехода към нов администратор
            Когато оценяват начина, по който критичен бенчмарк трябва да бъде прехвърлен към нов администратор, компетентните органи вземат предвид всеки един от следните критерии:
            
                        а)
                     
                     
                        дали новият администратор, предложен в оценката, представена от настоящия администратор съгласно член 21, параграф 1, буква б), подточка i) от Регламент (ЕС) 2016/1011:
                        
                                    i)
                                 
                                 
                                    се намира в същата държава членка като настоящия администратор или в друга държава членка, в който случай компетентният орган при необходимост си сътрудничи с компетентния орган на държавата членка на новия администратор, за да прецени дали по време на прехода към новия администратор ще продължи да се извършва надзор върху критичния бенчмарк;
                                 
                              
                                    ii)
                                 
                                 
                                    е поднадзорно лице и ако е така, за кои дейности подлежи на надзор и дали съществуват действителни или потенциални конфликти на интереси със съществуващите дейности на това лице;
                                 
                              
                                    iii)
                                 
                                 
                                    е ползвател на бенчмарка и ако това е така, дали конфликтите на интереси, които могат да възникнат, са ограничени по подходящ начин;
                                 
                              
                                    iv)
                                 
                                 
                                    вече е лицензиран като администратор на бенчмаркове съгласно член 34 от Регламент (ЕС) 2016/1011;
                                 
                              
                                    v)
                                 
                                 
                                    вече изготвя бенчмаркове и ако това е така, дали тези бенчмаркове са критични, значими, с малка значимост, стокови или лихвени бенчмаркове;
                                 
                              
                  
                        б)
                     
                     
                        дали настоящият администратор на критичния бенчмарк е информирал доставчиците на входящи данни, ползвателите и други заинтересовани страни или е провел обществени консултации относно възможното преминаване на критичния бенчмарк към новия администратор;
                     
                  
                        в)
                     
                     
                        начин, по който новият администратор възнамерява да изчислява критичния бенчмарк, и дали той възнамерява да измени някой от следните елементи, свързани с критичния бенчмарк, и ако това е така, как администраторът ще гарантира съответствието на тези елементи с Регламент (ЕС) 2016/1011:
                        
                                    i)
                                 
                                 
                                    методиката, включително качеството на входящите данни, и нейното преразглеждане;
                                 
                              
                                    ii)
                                 
                                 
                                    политиката при извънредни обстоятелства, свързани с изчисляването на бенчмарка;
                                 
                              
                                    iii)
                                 
                                 
                                    процедурите в случай на грешки във входящите данни или при повторното определяне на бенчмарка;
                                 
                              
                                    iv)
                                 
                                 
                                    кодекса за поведение;
                                 
                              
                  
                        г)
                     
                     
                        дали новият администратор ще има достъп до същите входящи данни като настоящия администратор, включително до съхраняваните от настоящия администратор входящи данни за минали периоди;
                     
                  
                        д)
                     
                     
                        дали е извършено подходящо изпитване на информационно-технологичните инфраструктури на новия администратор във връзка с изготвянето на критичния бенчмарк;
                     
                  
                        е)
                     
                     
                        когато критичният бенчмарк се основава на входящи данни, предоставени от група доставчици на входящи данни, как новият администратор възнамерява да изпълни изискването по член 11, параграф 1, буква г) от Регламент (ЕС) 2016/1011 и дали настоящите доставчици на входящи данни ще продължат да бъдат част от групата след преминаването на бенчмарка към новия администратор;
                     
                  
                        ж)
                     
                     
                        начина, по който новият администратор възнамерява да публикува критичния бенчмарк, включително стандартните условия за ежедневно публикуване, честотата на публикуване, адреса на уебсайта и дали критичният бенчмарк ще бъде достъпен срещу заплащане или безплатно;
                     
                  
                        з)
                     
                     
                        дали има подробен план за датата на преминаване и ако това е така, дали в него са разгледани всички възможни въпроси — включително свързани с договорни условия — произтичащи от преминаването на критичния бенчмарк към новия администратор;
                     
                  
                        и)
                     
                     
                        правните рискове, свързани с прехода, включително риска от осуетяване на изпълнението на договори;
                     
                  
                        й)
                     
                     
                        счетоводните и данъчните последици от изготвянето на критичния бенчмарк от нов администратор;
                     
                  
                        к)
                     
                     
                        въздействието на прехода върху инфраструктурите на финансовите пазари, включително клиринговите къщи.
                     
                  
         
            Член 2
            Критерии за оценка на прекратяването на изготвянето на критичен бенчмарк
            
               1.   Когато оценяват начина, по който трябва да се прекрати изготвянето на критичен бенчмарк, компетентните органи вземат предвид всеки един от следните критерии:
               
                           а)
                        
                        
                           ефективността на процедурата, установена в съответствие с член 28, параграф 1 от Регламент (ЕС) 2016/1011, и по-специално:
                           
                                       i)
                                    
                                    
                                       дали в процедурата са определени ясно действията, които администраторът трябва да предприеме, за да прекрати по надлежен начин изготвянето на критичния бенчмарк;
                                    
                                 
                                       ii)
                                    
                                    
                                       дали тези действия ще бъдат подходящи, предвид обстоятелствата по конкретния случай, за да се гарантира прекратяването по надлежен начин на изготвянето на критичния бенчмарк, като се вземе предвид и критерият по буква б) от настоящия параграф;
                                    
                                 
                                       iii)
                                    
                                    
                                       датата на въвеждане и последната актуализация на тази процедура;
                                    
                                 
                     
                           б)
                        
                        
                           писмените планове по член 28, параграф 2 от Регламент (ЕС) 2016/1011, и по-специално:
                           
                                       i)
                                    
                                    
                                       дали в тези писмени планове има определени подходящи алтернативни бенчмаркове, които могат да бъдат използвани за замяна на критичния бенчмарк, и ако това е така, дали в писмените планове са определени същите или различни алтернативни бенчмаркове;
                                    
                                 
                                       ii)
                                    
                                    
                                       когато в писмените планове е определен същият алтернативен бенчмарк, дали той е бил приет в различни класове активи;
                                    
                                 
                                       iii)
                                    
                                    
                                       когато е възможно, да преценят дали описаните в писмените планове събития, водещи до прекратяването на изготвянето на критичен бенчмарк, са едни и същи с плановете, изготвени от поднадзорните лица, използващи този критичен бенчмарк;
                                    
                                 
                     
                           в)
                        
                        
                           дали администраторите на алтернативните бенчмаркове, посочени в буква б), подточка i) от настоящия параграф, са лицензирани;
                        
                     
                           г)
                        
                        
                           когато е практически приложимо — дали прекратяването на изготвянето на критичния бенчмарк би имало неблагоприятно въздействие върху целостта на пазара, финансовата стабилност, потребителите, реалната икономика или финансирането на домакинствата и предприятията (4);
                        
                     
                           д)
                        
                        
                           дали прекратяването на изготвянето на критичния бенчмарк би довело до форсмажорни обстоятелства;
                        
                     
                           е)
                        
                        
                           динамиката на пазара или икономическата действителност, които критичният бенчмарк следва да измерва, и дали съществуват входящи данни с достатъчно качество и количество, които точно да представят този базов пазар или икономическа действителност;
                        
                     
                           ж)
                        
                        
                           дали администраторът е информирал доставчиците на входящи данни за критичния бенчмарк, ползвателите на този бенчмарк и други заинтересовани страни или е провел обществени консултации относно евентуалното прекратяване на изготвянето на критичния бенчмарк;
                        
                     
                           з)
                        
                        
                           всички правни рискове, свързани с прекратяването на изготвянето на критичния бенчмарк;
                        
                     
                           и)
                        
                        
                           счетоводните и данъчните последици от прекратяването на изготвянето на критичния бенчмарк;
                        
                     
                           й)
                        
                        
                           въздействието на прекратяването на изготвянето на критичния бенчмарк върху пазарните инфраструктури, включително клиринговите къщи.
                        
                     За целите на буква в), когато администраторите на посочените в буква б), подточка i) от настоящия параграф алтернативни бенчмаркове, не са лицензирани, компетентният орган оценява условията за лицензирането им съгласно член 34 от Регламент (ЕС) 2016/1011 и преценява дали е необходим период на задължително администриране на критичния бенчмарк, за да може да се извърши лицензирането на администраторите на тези алтернативни бенчмаркове.
            
            
               2.   В допълнение към критериите, посочени в параграф 1, буква а), компетентният орган може да прецени дали процедурата, установена от администратора в съответствие с член 28, параграф 1 от Регламент (ЕС) 2016/1011, е подходяща предвид следните елементи по отношение на финансовите инструменти, финансовите договори или инвестиционните фондове, за които се използва критичният бенчмарк:
               
                           а)
                        
                        
                           техния обем и стойност;
                        
                     
                           б)
                        
                        
                           срока, дюрацията, матуритета или датата на падежа на финансовия инструмент, финансовия договор или друг документ, сключен за измерване на резултатите на инвестиционен фонд чрез индекс или комбинация от индекси с цел проследяване на възвръщаемостта на такъв индекс или комбинация от индекси, за целите на определяне на разпределението на активите на даден портфейл или за изчисляване на таксите за постигнати резултати;
                        
                     
                           в)
                        
                        
                           дали критичният бенчмарк ще продължи да се предоставя за използване по време на преходен или изтичащ период;
                        
                     
                           г)
                        
                        
                           дали процедурата, посочена в член 28, параграф 1 от Регламент (ЕС) 2016/1011, предвижда такива промени в критичния бенчмарк, които може да са необходими, за да се гарантира, че критичният бенчмарк остава надежден и представителен за базовия пазар или икономическата действителност, които той следва да измерва, през целия период, посочен в параграф 2, буква в) от настоящия член;
                        
                     
                           д)
                        
                        
                           вероятността изпълнението на такъв финансов инструмент, финансов договор или друг документ, сключен за измерване на резултатите на инвестиционен фонд чрез индекс или комбинация от индекси с цел проследяване на възвръщаемостта на такъв индекс или комбинация от индекси, за целите на определяне на разпределението на активите на даден портфейл или за изчисляване на таксите за постигнати резултати, да бъде осуетено или условията му да бъдат нарушени в случай на прекратяване на изготвянето на критичния бенчмарк.
                        
                     
         
         
            Член 3
            Влизане в сила и прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 май 2021 година.
            
               
                  За Kомисията
               
               
                  Председател
               
               Ursula VON DER LEYEN
            
         
         
            (1)  ОВ L 171, 29.6.2016 г., стр. 1.
         
            (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
         
            (3)  Регламент (ЕС) 2019/2175 на Европейския парламент и на Съвета от 18 декември 2019 г. за изменение на Регламент (ЕС) № 1093/2010 за създаване на Европейски надзорен орган (Европейски банков орган), Регламент (ЕС) № 1094/2010 за създаване на Европейски надзорен орган (Европейски орган за застраховане и професионално пенсионно осигуряване), Регламент (ЕС) № 1095/2010 за създаване на Европейски надзорен орган (Европейски орган за ценни книжа и пазари), Регламент (ЕС) № 600/2014 относно пазарите на финансови инструменти, Регламент (ЕС) 2016/1011 относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове и Регламент (ЕС) 2015/847 относно информацията, придружаваща преводите на средства (ОВ L 334, 27.12.2019 г., стр. 1).
         
            (4)  Делегиран регламент (ЕС) 2018/64 на Комисията от 29 септември 2017 г. за допълване на Регламент (ЕС) 2016/1011 на Европейския парламент и на Съвета с уточняването на начина, по който се прилагат критериите в член 20, параграф 1, буква в), подточка iii), когато се оценява дали определени събития биха могли да доведат до значително и неблагоприятно въздействие върху целостта на пазара, финансовата стабилност, потребителите, реалната икономика или финансирането на домакинствата и предприятията в една или повече държави членки (ОВ L 12, 17.1.2018 г., стр. 5).